pythainlp/thai-wiki-dataset-v4 huggingface dataset:
แฟร์รารี

แฟร์รารี  เป็นบริษัทผลิตรถสปอร์ตจากเมืองมาราเนลโล ประเทศอิตาลี ก่อตั้งในปี 1939 โดยเอ็นโซ แฟร์รารี โดยมีจุดเริ่มต้นจากการเป็นทีมแข่งรถของอัลฟาโรเมโอ โดยใช้ชื่อว่า "Scuderia Ferrari" ซึ่งในตอนที่ทำงานอยู่กับอัลฟาโรเมโอนั้น เอ็นโซเองก็เป็นทั้งวิศวกรและนักแข่งรถด้วย จนมาในปี 1947 รถยนต์ในนามของเฟอร์รารี่รุ่นแรกจึงถือกำเนิดขึ้น คือรุ่น 125S แฟร์รารีได้เป็นหนึ่งในบริษัทผู้ผลิตรถสปอร์ตชื่อดังที่ประสบความสำเร็จ และมีการจำหน่ายไปทั่วโลก มีสีที่เป็นเอกลักษณ์ คือสีแดง (Rosso Corsa) ซึ่งเป็นของรถแข่งอิตาลี แฟร์รารีถือเป็นค่ายรถที่ประสบความสำเร็จในกีฬาฟอร์มูล่าวันมากที่สุด
ในปัจจุบัน แฟร์รารีเป็นสัญลักษณ์อย่างหนึ่งของความเร็ว ความหรูหราและความรวย รถเฟอร์รารี่มีฉายาที่คนไทยรู้จักกันดีอีกชื่อหนึ่งว่า "ม้าลำพอง"
กีฬามหาวิทยาลัยแห่งประเทศไทย ครั้งที่ 32

กีฬามหาวิทยาลัยแห่งประเทศไทย ครั้งที่ 32 หรือ สุรนารีเกมส์ จัดการแข่งขันวันที่ 8- 15 มกราคม พ.ศ. 2548 ณ มหาวิทยาลัยเทคโนโลยีสุรนารี จังหวัดนครราชสีมา โดยมีมหาวิทยาลัยเทคโนโลยีสุรนารีเป็นเจ้าภาพจัดการแข่งขัน
สัญลักษณ์ประจำการแข่งขัน.
ตราสัญลักษณ์.
ตราสัญลักษณ์สุรนารีเกมส์ออกแบบโดยคุณสุคนรัตน์ ศรีมงคล อาจารย์ประจำคณะวิชาออกแบบอุตสาหกรรม สถาบันเทคโนโลยีราชมงคล วิทยาเขตภาคตะวันออกเฉียงเหนือ โดยใช้สัญลักษณ์วงกลม 5 วง ซ้อนกันและช่อดอกปีบทองซึ่งเป็นต้นไม้ประจำมหาวิทยาลัยเทคโนโลยีสุรนารี
ช่อดอกปีบทอง สื่อถึงความยินดีและความสำเร็จในการเป็นเจ้าภาพจัดการแข่งขัน ลักษณะรูปทรงและน้ำหนักสีของดอกปีบทองยังสื่อถึงเปลวไฟ อันหมายถึงพลังแห่งการกีฬา ส่วนวงกลม 5 วงซ้อนกัน สื่อถึงความสามัคคีของสถาบันอุดมศึกษาทั่วประเทศ ประกอบด้วย สถาบันอุดมศึกษาจากภาคเหนือ ภาคกลาง ภาคตะวันออก ภาคตะวันออกเฉียงเหนือ และภาคใต้
สำหรับสีที่ใช้ คือ สีแสด-ทองและสีเขียว สีแสด-ทอง เป็นสีประจำมหาวิทยาลัยเทคโนโลยีสุรนารี และยังหมายถึงความรุ่งโรจน์ พลังความแข็งแกร่ง ส่วนสีเขียว หมายถึง ความสดชื่น ความเบิกบาน มีชีวิตชีวา
สัตว์นำโชค.
สัตว์นำโชค คือ แมวโคราช อยู่ในท่าวิ่งชูคบเพลิงแสดงถึงการเตรียมพร้อมของมหาวิทยาลัยเทคโนโลยีสุรนารีและชาวจังหวัดนครราชสีมา ในการเป็นเจ้าภาพการแข่งขันกีฬาครั้งนี้ ตัวแมวสวมเสื้อกีฬาสีแสด ซึ่งเป็นสีประจำจังหวัดนครราชสีมาและสีประจำมหาวิทยาลัยเทคโนโลยีสุรนารี มีตัวอักษร “SUT” ซึ่งเป็นอักษรย่อของมหาวิทยาลัยเทคโนโลยีสุรนารี ขนแมวสีเทาเงินและดวงตาเป็นประกายสีเขียวสุกใส สื่อถึงความมีเชาวน์ปัญญาและสุขภาพที่ดี อันแทนความหมายได้กับการแข่งขันกีฬาของปัญญาชน
รูปลักษณ์ของแมวโคราชมีความสง่างาม แข็งแรง ท่วงท่าว่องไวปราดเปรียว หมายถึงการมีบุคลิกภาพที่ดี นอกจากนี้ ยังมีอุปนิสัยน่ารัก สดใสร่าเริง ปรับตัวเก่ง มีความเป็นมิตรและอ่อนน้อมถ่อมตน ซึ่งเป็นคุณลักษณะที่นักกีฬาพึงมี เพื่อเสริมสร้างความสมัครสมานสามัคคีในหมู่สถาบันอุดมศึกษาทั้งมวล
สถาบันที่เข้าร่วม.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 32 มีจำนวนทั้งสิ้น 102 สถาบัน ได้แก่
สรุปเหรียญการแข่งขัน.
สรุปเหรียญการแข่งขัน 30 อันดับแรก
เจ้าหญิงเฟาซียะห์ ฟารุก แห่งอียิปต์

เจ้าหญิงเฟาซียะห์ ฟารุก แห่งอียิปต์ (อาหรับ: فوزية "Fawziya", ประสูติ 7 เมษายน ค.ศ. 1940 - สิ้นพระชนม์ 27 มกราคม ค.ศ. 2005) พระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์
พระประวัติ.
เจ้าหญิงเฟาซียะห์ ฟารุก แห่งอียิปต์ ประสูติเมื่อวันที่ 7 เมษายน ค.ศ. 1940 เป็นพระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ โดยพระองค์มีพระเชษฐภคนี 1 พระองค์ และพระขนิษฐา 1 พระองค์ คือ เจ้าหญิงเฟริยาลแห่งอียิปต์ และเจ้าหญิงฟาดียะห์แห่งอียิปต์ โดยพระนามของพระองค์ เฟาซียะห์ มาจากพระนามของพระน้องนางในพระเจ้าฟารุกที่ 1 แห่งอียิปต์ คือเจ้าหญิงเฟาซียะห์แห่งอียิปต์ ซึ่งพระราชบิดามีความสนิทเสน่หา และพระน้องนางพระองค์นี้ทรงพระสิริโฉมจนถือว่าเป็นหนึ่งในสตรีที่สวยที่สุดในโลกในขณะนั้น และต่อมาได้เป็นพระมเหสีในพระเจ้าชาห์ โมฮัมหมัด เรซา ปาห์ลาวี โดยพระเจ้าฟารุกจึงได้นำพระนามของพระขนิษฐามาตั้งเป็นพระนามของพระราชธิดาพระองค์เอง)
ชีวิตนอกอียิปต์.
เมื่อเจ้าหญิงเฟาซียะห์มีพระชนมายุได้ 12 พรรษา พระราชบิดาของพระองค์ คือ พระเจ้าฟารุกที่ 1 แห่งอียิปต์ ถูกล้มล้างระบอบกษัตริย์ จากการปฏิวัติอียิปต์ ค.ศ. 1952 และถูกเนรเทศออกจากประเทศอียิปต์ โดยวันที่ 26 กรกฎาคม ค.ศ. 1952 โดยพระเจ้าฟารุกพร้อมด้วยพระเจ้าลูกเธอทั้ง 3 พระองค์ไปยังเมืองอเล็กซานเดรีย เพื่อที่จะอพยพไปยังกรุงโรม ประเทศอิตาลี และไม่ได้เสด็จนิวัตกลับมายังดินแดนมาตุภูมิอีกเลย
สองปีต่อมาหลังจากออกมาจากดินแดนอียิปต์ พระราชบิดาได้ส่งพระราชธิดาทั้ง 3 พระองค์ ไปศึกษายังโรงเรียนประจำที่ประเทศสวิตเซอร์แลนด์ ส่วนพระราชมารดาของเจ้าหญิงเฟาซียะห์คือ สมเด็จพระราชินีฟารีดา ได้เสด็จนิวัตยังอียิปต์ หลังจากการปฏิวัติในอีก 10 ปีต่อมา โดยก่อนหน้านั้นได้ลี้ภัยไปยังประเทศเลบานอน และประเทศสวิตเซอร์แลนด์ เพื่อมาอยู่ร่วมกันกับพระราชธิดาทั้ง 3 พระองค์
เมื่อเจ้าหญิงเฟาซียะห์ยังทรงพระเยาว์ พระองค์มีเป็นบุคคลที่มีความสนุกสนาน พระองค์เป็นคนที่มีพรสวรรค์ และมีความเป็นนักกีฬาอย่างสมบูรณ์ ใฝ่หาการเรียนรู้จากประสบการณ์ พระองค์จึงได้รับใบอนุญาตเป็นนักบินบนเครื่องบิน ด้วยพระองค์มีวัยวุฒิ และมีความเชี่ยวชาญ พระองค์จึงได้ตำแหน่งกัปตัน พระองค์สามารถตรัสเป็นภาษาต่างๆได้หลายภาษา เช่น ภาษาฝรั่งเศส, ภาษาอังกฤษ, ภาษาอิตาเลียน, ภาษาสเปน และพระองค์ยังมีความเชี่ยวชาญในภาษาอาหรับ พระองค์เป็นสตรีที่มีพระปรีชาสามารถสูง และเป็นสตรีที่มีความขยันขันแข็ง พระองค์มีความสามารถในการเป็นล่ามอยู่ในประเทศสวิตเซอร์แลนด์
สิ้นพระชนม์.
ในช่วงสุดท้ายของพระชนม์ชีพ เจ้าหญิงเฟาซียะห์ใช้เวลาอย่างจริงจังกับการยิงปืนอย่างมาก ท้ายที่สุดพระองค์มีอาการของโรคมัลติเพิลสเคลอโรซีส (multiple sclerosis) หรือ โรคเอ็มเอส (MS) ในปี ค.ศ. 1995 พระองค์ก็เป็นอัมพาตและล้มหมอนนอนเสื่อ เจ้าหญิงเฟริยาล พระภคินีจึงเข้ามาดูแลพระองค์จนถึงวาระสุดท้ายของชีวิต เจ้าหญิงเฟาซียะห์ ฟารุก แห่งอียิปต์ สิ้นพระชนม์เมื่อวันที่ 27 มกราคม ค.ศ. 2005
เจ้าหญิงเฟริยาลแห่งอียิปต์

เจ้าหญิงเฟริยาลแห่งอียิปต์ (อาหรับ:الأميرة فريال "Feriyāl", ประสูติ 17 พฤศจิกายน ค.ศ. 1938 - สิ้นพระชนม์ 29 พฤศจิกายน ค.ศ. 2009) พระราชธิดาพระองค์แรกในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ 
พระประวัติ.
เจ้าหญิงเฟริยาลแห่งอียิปต์ ประสูติเมื่อวันที่ 17 พฤศจิกายน ค.ศ. 1938 พระองค์เป็นพระราชธิดาพระองค์แรกในพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ พระองค์ประสูติกาล เมื่อพระเจ้าฟารุกมีพระชนมายุเพียง 18 พรรษา ส่วนสมเด็จพระราชินีฟารีดา พระราชมารดา มีพระชนมายุเพียง 17 พรรษา โดยพระนาม เฟริยาล มาจากพระนามของพระปัยยิกาฝ่ายพระชนก (ย่าทวด) พระองค์มีพระขนิษฐาอีก 2 พระองค์ คือ เจ้าหญิงเฟาซียะห์ และเจ้าหญิงฟาดียะห์
พระราชบิดาทรงปรารถนาให้เจ้าหญิงเฟริยาล อภิเษกสมรสกับพระเจ้าไฟซาลแห่งอิรัก ซึ่งขณะนั้นทั้งสองพระองค์มีพระชันษาเพียง 2 ปี หลายปีต่อมาพระราชบิดาได้ทรงประกาศหย่ากับพระราชินีฟารีดา พระมารดา และได้อภิเษกสมรสใหม่กับสมเด็จพระราชินีนาร์รีมาน และมีพระโอรสอีก 1 พระองค์ คือ พระเจ้าฟูอัดที่ 2 แห่งอียิปต์ จึงถือว่าเป็นพระอนุชาต่างพระมารดาของเจ้าหญิงอีกด้วย โดยพระเจ้าฟูอัดที่ 2 ทรงกล่าวถึงเจ้าหญิงว่าเปรียบเสมือนพระมารดาของพระองค์ แต่หลังเจ้าหญิงและพระมารดาสิ้นพระชนม์ พระองค์ก็เหมือนอยู่คนเดียว
ต่อมาได้เกิดการปฏิวัติอียิปต์ ค.ศ. 1952 พระราชวงศ์จึงเสด็จลี้ภัยไปยังประเทศอิตาลี
ชีวิตนอกอียิปต์.
เจ้าหญิงเฟริยาลได้เสด็จลี้ภัยมาพร้อมกับพระราชบิดา และพระขนิษฐา ขณะประทับลี้ภัยพระองค์ได้รับการศึกษาภาษาต่างๆ แต่ก็ได้ทอดพระเนตรรายการโทรทัศน์ช่องภาษาอาหรับ และได้ทำการศึกษาโดยส่วนพระองค์ที่โรงเรียนแกรนด์เวอร์เกอร์ฟินิชิง (Grand Verger Finishing School) เมืองลูทรี (Lutry) ประเทศสวิตเซอร์แลนด์ ต่อมาพระองค์ได้ศึกษาต่อในเมืองเจนีวา และทำงานเป็นครูผู้สอนที่เมืองโลซาน 
เสกสมรส.
ในปี ค.ศ. 1966 พระองค์ได้ทำการเสกสมรสกับนายฌ็อง-ปิแอร์ เปรร์ตอง ชาวสวิส โดยเสกสมรสที่เวสต์มินสเตอร์ กรุงลอนดอน สหราชอาณาจักร โดยสามีของพระองค์มีชื่อมุสลิมเป็น ซามีร์ เชรีฟ (Samir Cherif) ต่อมาเจ้าหญิงและสามีได้หย่าขาดจากกัน และไม่นานนายเปรร์ตองเสียชีวิตในปี ค.ศ. 1968 แต่เจ้าหญิงก็มิได้แต่งงานใหม่แต่อย่างใด ทั้งคู่มีธิดาด้วยกัน 1 คน คือ ยัสมิน เปรร์ตอง-ชาอ์รอวี (1968-)
พระธิดาในพระองค์คือ นางยัสมิน เปรร์ตอง ได้สมรสกับนายอาลี ชาอ์รอวี หลานของนางหุดา ชาอ์รอวี และมีบุตรด้วยกัน 1 คน คือ นายโอมัร อาเหม็ด
สิ้นพระชนม์.
เจ้าหญิงเฟริยาล ฟารุก แห่งอียิปต์ ได้ดำรงชีวิตอยู่อย่างเงียบๆ ในประเทศสวิตเซอร์แลนด์ ภายหลังเจ้าหญิงเฟาซียะห์แห่งอียิปต์ พระขนิษฐาได้ล้มป่วยลง พระองค์จึงให้การอภิบาลแก่พระขนิษฐา จนเจ้าหญิงเฟาซียะห์สิ้นพระชนม์ลงเสียก่อนในปี ค.ศ. 2005 อีก 4 ปีต่อมา เจ้าหญิงเฟริยาลก็สิ้นพระชนม์ลงเมื่อวันที่ 29 พฤศจิกายน ค.ศ. 2009 ในโรงพยาบาล นครเจนีวา ประเทศสวิตเซอร์แลนด์ ด้วยโรคมะเร็งลำไส้ หลังจากที่พระองค์ต่อสู้กับโรคนี้มาตั้งแต่ปี ค.ศ. 2002 สิริรวมพระชนมายุได้ 71 พรรษา โดยพระศพถูกฝังร่วมกับพระบิดา และพระขนิษฐา ณ สุสานหลวงกรุงไคโร ในมัสยิดอัลริฟาอี ประเทศอียิปต์
ระบบระบายอากาศ

ระบบระบายอากาศ  คือการจัดระบบการถ่ายเทอากาศจากภายนอกอาคารเข้ามาภายในอาคาร ซึ่งไม่ควรจะสับสนกับคำว่า “ทางระบายอากาศ”  ที่ใช้ในอุปกรณ์เช่นเครื่องปั่นผ้าให้แห้ง หรือ เครื่องทำน้ำร้อน “ทางระบายอากาศ” นำอากาศที่เกิดจากการทำความร้อนที่จำเป็นต้องกำจัดที่อาจจะเป็นอันตรายต่อสุขภาพออกนอกอาคาร ส่วนการเคลื่อนย้ายของอากาศระหว่างอากาศภายในอาคารและไม่ใช่ภายนอกอาคารเรียกว่า “การขนถ่ายอากาศ” 
“การระบายอากาศ”  นิยามโดยสมาคมวิศวกรการทำความร้อน, การทำความเย็น และ การปรับอากาศแห่งสหรัฐอเมริกา หรือมาตรฐานASHRAE 62.1 และ “คู่มือ ASHRAE” ว่าคือระบบการระบายอากาศที่ใช้สำหรับให้อากาศในระดับที่เป็นที่ยอมรับตามคุณภาพอากาศภายใน (Indoor air quality หรือ IAQ) 
เมื่อมีมนุษย์หรือสัตว์อยู่ภายในตัวอาคาร การระบายอากาศเป็นสิ่งที่จำเป็นที่จะต้องทำเพื่อกำจัดกลิ่นและลดปริมาณคาร์บอนไดออกไซด์ และ มลสารพิษที่มากับอากาศเช่นฝุ่น ควัน และ สารอินทรีย์ไอระเหย (Volatile organic compound หรือ VOC) การระบายอากาศมักจะหมุนเวียนโดยการใช้อุปกรณ์ที่อาจะทำความร้อน, ความเย็น, ทำความชื้น หรือ ดูดความชื้นไปด้วยในขณะเดียวกัน นอกจากนั้นการเคลื่อนไหวของอากาศเข้ามาภายในตัวอาคารอาจจะเกิดจาก “การรุกเข้ามา” จากอากาศภายนอกที่ไม่อยู่ในการควบคุม หรือการใช้ “ระบบการระบายอากาศตามธรรมชาติ” ระบบการกรองอากาศที่ก้าวหน้าเช่น “การฟอก”  ก็เป็นอีกวิธีหนึ่งที่ใช้ในการระบายอากาศโดยการทำความสะอาดอากาศที่เสียและส่งบางส่วนกลับไปหมุนเวียนภายในตัวอาคาร
น้ำมันวอลนัต

น้ำมันวอลนัต  คือน้ำมันที่กลั่นจากวอลนัตเปอร์เซีย ("Juglans regia") ซึ่งประกอบด้วยทั้งกรดไขมันไม่อิ่มตัวและกรดไขมันอิ่มตัว
ส่วนประกอบ.
น้ำมันวอลนัตประกอบด้วยกรดไขมันไม่อิ่มตัวเป็นส่วนใหญ่ (72% ของไขมันทั้งหมด) โดยเฉพาะกรดอัลฟาลิโนเลนิก (14%) และกรดลิโนเลอิก (58%) นอกจากนั้นยังมีกรดโอเลอิก (13 %) และไขมันอิ่มตัว (9%)
การใช้ทำอาหาร.
น้ำมันวอลนัตเป็นน้ำมันที่กินได้แต่มักจะไม่ค่อยใช้ในการทำอาหารเช่นน้ำมันพืชชนิดอื่นเพราะมีราคาสูง น้ำมันมีสีจางและรสนุ่มนวลและมีกลิ่นหอมของถั่ว บางครั้งก็จะใช้ทอด แต่มักจะไม่ใช้ในการทำอาหารที่ใช้อุณหภูมิสูง เพราะความร้อนจะทำลายรสและคุณค่าทางอาหารของน้ำมัน และทำให้รสออกขม ฉะนั้นการใช้จึงมักจะใช้กับอาหารที่เย็นเช่น ในการเป็นส่วนผสมสำหรับทำน้ำมันสลัดที่ทำให้ได้รสที่ต้องการ นอกจากนั้นคุณค่าในการต้านอนุมูลอิสระ (antioxidant) ในน้ำมันวอลนัตก็ยังอาจถูกกำจัดไปในระหว่างการปรุงอาหาร 
น้ำมันวอลนัตมี กรดไขมันโอเมกา-3 ซึ่งเป็นสารอาหารที่จำเป็นต่อร่างกาย
การใช้ทางด้านศิลปะ.
น้ำมันวอลนัตเป็นหนึ่งในน้ำมันที่มีความสำคัญต่อจิตรกรในยุคฟื้นฟูศิลปวิทยา คุณสมบัติที่ทำให้สีแห้งเร็วและไม่ออกสีเหลืองทำให้เหมาะแก่การใช้ในการทำให้สีใส (paint thinner) ขึ้น หรือในการทำความสะอาดแปรงสี แต่ฟิล์มที่เกิดจากการใช้ถือว่ามีคุณภาพด้อยกว่าการใช้น้ำมันเมล็ดฝ้าย
น้ำมันวอลนัตเป็นสินค้าที่หาซื้อยาก และมีผู้ต้องการซื้อน้อย และน้ำมันที่เก็บไว้จะหืนถ้าเก็บรักษาไว้อย่างไม่ถูกต้อง ฉะนั้นแทนที่จะเป็นน้ำมันวอลนัตร้านขายอุปกรณ์การเขียนภาพมักจะขายน้ำมันเมล็ดฝ้าย, น้ำมันเมล็ดฝิ่น หรือ น้ำมันดอกคำฝอยแทนที่
น้ำมันวอลนัตเป็นที่นิยมกันในการเคลือบงานไม้สำหรับอุปกรณ์ที่ใช้ในการทำอาหารเช่น เขียง หรือชามสลัดไม้ ถ้าทำน้ำมันหรือขี้ผึ้งเองก็มักจะใช้วอลนัตเพราะความปลอดภัยและมีความหืนต่ำ แต่ควรจะผสมกับขี้ผึ้งในอัตราส่วนน้ำมัน 1/3 ส่วนต่อขี้ผึ้ง 2/3 ส่วน
ศูนย์กีฬาทางน้ำแห่งลอนดอน

ศูนย์กีฬาทางน้ำ  เป็นสถานที่ใช้แข่งขันกีฬาว่ายน้ำ กีฬากระโดดน้ำ ระบำใต้น้ำ โปโลน้ำ ในมหกรรมกีฬาโอลิมปิกฤดูร้อน 2012 เป็นสนามที่สร้างขึ้นใหม่ ตั้งอยู่ทางตะวันออกเฉียงใต้ของอุทยานโอลิมปิกลอนดอน ตั้งอยู่ข้างกับสนามกีฬาโอลิมปิก (ลอนดอน) มีความจุของผู้ชมสำหรับว่ายน้ำและกระโดดน้ำ 17,500 ที่นั่ง และสำหรับโปโลน้ำ 5,000 ที่นั่ง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทากาชิ โอกามูระ

ทากาชิ โอกามูระ (; โรมาจิ: "Okamura Takashi") (13 ธันวาคม ค.ศ. 1927 - ปัจจุบัน) ทากาชิ โอกามูระเป็นช่างภาพชาวญึ่ปุ่นที่มีความเชี่ยวชาญในการถ่ายภาพศิลปะ ผลงานสำคัญของทากาชิ โอกามูระคือการบันทึกภาพการบูรณะจิตรกรรมฝาผนังในชาเปลซิสติน 
ในปี ค.ศ. 1965 โอกามูระย้ายไปอยู่ที่กรุงโรมไปสร้างความเชี่ยวชาญในการถ่ายภาพสิ่งก่อสร้าง, จิตรกรรมฝาผนัง และ งานศิลปะ และมักจะมีงานที่ได้รับการตีพิมพ์ที่เป็นหนังสือประเภทหรู
เฟรด ฮอยล์

เซอร์ เฟรด ฮอยล์ (สมาชิกราชสมาคม FRS; 24 มิถุนายน ค.ศ. 1915 - 20 สิงหาคม ค.ศ. 2001) เป็นนักดาราศาสตร์ชาวอังกฤษ เป็นที่รู้จักในฐานะผู้สนับสนุนทฤษฎีนิวคลีโอซินทีสิสของดาวฤกษ์ และมักร่วมในการถกเถียงต่างๆ เกี่ยวกับจักรวาลวิทยาและประเด็นทางวิทยาศาสตร์ โดยเฉพาะอย่างยิ่งการโต้แย้งเกี่ยวกับทฤษฎี"บิกแบง" ซึ่งเป็นวลีที่เขาตั้งขึ้นเป็นการล้อเลียน นอกจากในฐานะนักดาราศาสตร์แล้ว ฮอยล์ยังเป็นนักเขียนนิยายวิทยาศาสตร์ด้วย และร่วมเขียนหนังสือหลายเล่มกับบุตรชาย คือ เจฟฟรีย์ ฮอยล์ เขาอุทิศเวลาส่วนใหญ่ในชีวิตทำงานให้กับสถาบันดาราศาสตร์แห่งเคมบริดจ์ และได้ทำหน้าที่เป็นผู้อำนวยการสถาบันแห่งนี้เป็นเวลาหลายปี ฮอยล์เสียชีวิตที่เมืองบอร์นมัธ ประเทศอังกฤษ 
งานเขียนนิยายวิทยาศาสตร์.
งานเขียนโดยมากเป็นงานเอกเทศ ยกเว้น "Andromeda Breakthrough" เป็นภาคต่อของ "A for Andromeda" และ "Into Deepest Space" เป็นภาคต่อของ "Rockets in Ursa Major"
เจ้าหญิงเฟาซียะฮ์-ละฏีฟะฮ์แห่งอียิปต์

เจ้าหญิงเฟาซียะฮ์-ละฏีฟะฮ์แห่งอียิปต์ (ประสูติวันที่ 12 กุมภาพันธ์ พ.ศ. 2525) พระราชธิดาพระองค์เดียวของพระเจ้าฟูอัดที่ 2 แห่งอียิปต์ กับฟาดิลา ฟรองซ์ ปิการ์ สตรีชาวฝรั่งเศส พระองค์ประสูติเมื่อวันที่ 12 กุมภาพันธ์ พ.ศ. 2525 ในเขตมอนเตการ์โล ประเทศโมนาโก โดยพระองค์ถือสัญชาติโมนาโก พระองค์มีพระเชษฐา 1 พระองค์ และพระอนุชา 1 พระองค์ คือ เจ้าชายมูฮัมหมัด อาลี เจ้าชายแห่งซาอิด และเจ้าชายฟากูรุดดินแห่งอียิปต์
องค์การผู้สังเกตการณ์ศิลปะนานาชาติ

องค์การผู้สังเกตการณ์ศิลปะนานาชาติ  เป็นองค์การที่ก่อตั้งขึ้นโดยเจมส์ เบ็ค ศาสตราจารย์สาขาวิชาประวัติศาสตร์ศิลป์วิทยาแห่งมหาวิทยาลัยโคลัมเบียในสหรัฐอเมริกาเพื่อเฝ้าสังเกตและรณรงค์เพื่อหาวิธีที่ดีขึ้นในการอนุรักษ์งานศิลปะ องค์การมีสาขาในสหราชอาณาจักร “องค์การผู้สังเกตการณ์ศิลปะแห่งสหราชอาณาจักร” (ArtWatch UK)
กิจการ.
ในปี ค.ศ. 1991 เบ็ควิจารณ์การการทำความสะอาดประติมากรรมอนุสรณ์ของอิลาเรีย เดล คาเรตโตในมหาวิหารลูคคาโดย จาโคโป เดลลา เควอร์เชียในอิตาลี ที่เป็นผลให้ผู้อนุรักษ์ฟ้องร้องในข้อหาว่า “กล่าวร้ายอย่างสร้างปัญหา” (aggravated slander) ซึ่งมีโทษถึงจำคุกสามปีศาลตัดสินว่าผิดจริง แต่เบ็คชนะคดี จากนั้นก็มาร่วมก่อตั้งองค์การผู้สังเกตการณ์ศิลปะ
องค์การผู้สังเกตการณ์ศิลปะทำการวิจารณ์วิธีและโครงการอนุรักษ์หลายโครงการ รวมทั้งโครงการบูรณะจิตรกรรมฝาผนัง “พระกระยาหารมื้อสุดท้าย” โดย เลโอนาร์โด ดา วินชี และโครงการการบูรณะจิตรกรรมฝาผนังในชาเปลซิสติน ในปี ค.ศ. 2004 องค์การพยายามร้องเรียนให้ทำการยุติการบูรณะประติมากรรม “เดวิด” โดย ไมเคิล แอนเจโลแต่ไม่สำเร็จ แต่หลังจากนั้นก็พบว่าเกิดมีรอยร้าว
เบ็ค และ ดาลีย์มักจะออกความเห็นอย่างตรงไปตรงมาเกี่ยวกับงานบูรณะที่เป็นหัวข่าวอยู่เสมอ แต่องค์การเองก็ถูกวิจารณ์จากฝ่ายปฏิปักษ์อย่างรุนแรง เช่นเมื่อผู้สำรวจรังวัดมหาวิหารเซนต์พอลผู้มีหน้าที่ดูแลการทำความสะอาดมหาวิหารในปี ค.ศ. 2004 ถูกดาลีย์วิจารณ์ก็โต้ว่า “องค์การผู้สังเกตการณ์ศิลปะแห่งสหราชอาณาจักรฟังแล้วออกจะขลัง แต่ดูเหมือนว่าจะเป็นองค์การที่มีทัศนคติจากคนคนเดียว”
การสร้างอาดัม (มีเกลันเจโล)

พระเจ้าสร้างอาดัม  เป็นจิตรกรรมฝาผนังโดยมีเกลันเจโลซึ่งถูกวาดไว้บนเพดานโบสถ์น้อยซิสทีนในนครรัฐวาติกัน ถูกวาดระหว่างค.ศ. 1508–1512 อิงเนื้อหาตามพระคัมภีร์ไบเบิลฉบับหนังสือปฐมกาล เป็นตอนที่พระเจ้าพ่นลมหายใจแห่งชีวิตให้แก่อาดัม มนุษย์คนแรก ภาพที่หัตถ์ของพระเจ้าใกล้จะแตะกับมือของอาดัมได้กลายเป็นสัญลักษณ์ของมนุษยชาติ และกลายเป็นภาพถูกลอกแบบตลอดจนถูกนำไปล้อเลียนนับครั้งไม่ถ้วน ภาพ "พระเจ้าสร้างอาดัม" ของมีเกลันเจโลและภาพ "อาหารค่ำมื้อสุดท้าย" ของเลโอนาร์โด ดา วินชี ถือเป็นสองงานจิตรกรรมทางศาสนาที่ถูกลอกแบบมากที่สุดตลอดกาล
ในค.ศ. 1505 มีเกลันเจโลได้รับเลือกจากพระสันตะปาปาองค์ใหม่ สมเด็จพระสันตะปาปาจูลิอุสที่ 2 ให้สร้างสุสานของพระองค์รวมทั้งรูปสลัก 40 รูป โดยมีกำหนดให้แล้วเสร็จภายในห้าปีซึ่งถือเป็นงานที่หนักสำหรับเขา เดิมทีเขาถูกสั่งให้วาดอัครทูตทั้งสิบสองประดับไว้เพดานโบสถ์น้อยซิสทีน แต่เขาได้ทูลอิสระในการทำงานต่อพระสันตะปาปาและยังทูลขออนุญาตในการวาดภาพอย่างอื่นซึ่งมีความซับซ้อนมากกว่าโดยมีหัวข้อสื่อถึงการกำเนิด, การตกในบาป, พระสัญญาไถ่บาปต่อเหล่าผู้เผยพระวจนะ และลำดับพงศ์ของพระเยซู 
มีเกลันเจโลได้วาดภาพกว่า 300 ภาพบนเพดานโบสถ์น้อยซิสทีนซึ่งกินพื้นที่กว่าห้าร้อยตารางเมตร บริเวณตรงกลางของเพดานเป็นภาพของพระธรรมปฐมกาลทั้งเก้าบท ซึ่งแบ่งออกเป็นสามกลุ่ม คือ พระเจ้าสร้างโลก, พระเจ้าสร้างมวลมนุษย์ และมวลมนุษย์ถูกขับไล่จากสวรรค์
แคทเทอรีน แคร์รี เบ็ทติส

เจ้าหญิงแคทเทอรีน มกุฎราชกุมารีแห่งยูโกสลาเวีย (นามเดิม แคทเทอรีน แคร์รี เบ็ทติส; ประสูติ 13 พฤศจิกายน พ.ศ. 2486) เป็นพระวรชายาองค์ปัจจุบันในอาเล็กซานดาร์ คาราจอร์เจวิช
แคทเทอรีนได้รับการศึกษาในเอเธนส์และโลซาน ประเทศสวิตเซอร์แลนด์ ศึกษาด้านธุรกิจที่มหาวิทยาลัยเดนเวอร์ รัฐโคโลราโดและมหาวิทยาลัยแดลลัส รัฐเท็กซัส แคทเทอรีนทำงานด้านธุรกิจไม่กี่ปีในสหรัฐอเมริกา
ในวันที่ 25 พฤศจิกายน พ.ศ. 2505 แคทเทอรีนทรงพบกับ แจ็ค ดับเบิลยู เอนดริว และได้สมรสกันมีบุตร 2 คนคือ เดวิดและเอลิสัน เอลิสันมีบุตรทั้งหมด 4 คนได้แก่ อแมนดา, สเตฟานี, นิโคลัส และไมเคิล ส่วนเดวิดมีบุตร 1 คนคือ อเล็กซานเดอร์ ปัจจุบันเดวิดและเอลิสันอยู่ที่ประเทศกรีซ แคทเทอรีนได้ท่องเที่ยวหลายๆที่ในโลกและอาศัยอยู่ที่ออสเตรเลีย, แอฟริกา และสหรัฐอเมริกา แคทเทอรีนและแจ็ค แอนดริวได้หย่าขาดกันในวันที่ 7 ธันวาคม พ.ศ. 2527
แคทเทอรีนได้พบกับอาเล็กซานดาร์ คาราจอร์เจวิช ที่วอชิงตัน ดี.ซี. ใน พ.ศ. 2527 และทั้งคู่ได้อภิเษกสมรสกันที่กรุงลอนดอนในวันที่ 21 กันยายน พ.ศ. 2528 โดยเพื่อนฝ่ายชายคือ สมเด็จพระราชาธิบดีคอนสแตนตินที่ 2 แห่งกรีซ พระญาติชั้นที่ 1 และพยานคือ เจ้าชายโทมิสลาฟแห่งยูโกสลาเวีย พระปิตุลาของอาเล็กซานดาร์
เจ้าหญิงแคทเทอรีนทรงพระราชกรณียกิจอุทิศแก่การกุศลตั้งแต่เกิดความขัดแย้งในยูโกสลาเวีย พระนางทรงประกอบพระราชกรณียกิจเพื่อสิทธิมนุษยชน และทรงเป็นผู้อุปถัมภ์องค์การสิทธิมนุษยชน ใน พ.ศ. 2544 ทรงจัดตั้งเว็บไซต์เพื่อสิทธิมนุษยชนในเบลเกรดเพื่อขยายเครือข่ายองค์การเพื่อสิทธิมนุษยชนด้วยการเปิดการให้บริจาค
ใน พ.ศ. 2534 อาเล็กซานดาร์ได้เสด็จมายังเบลเกรดพร้อมเจ้าหญิงแคทเทอรีนและพระโอรสของอาเล็กซานดาร์ พระราชวงศ์ได้รับการต้อนรับจากพสกนิกรผู้สนับสนุนราชวงศ์นับแสน และประชาชนทั้งหลายได้ให้การสนับสนุนราชวงศ์คาราจอร์เจวิชและเรียกร้องให้เปลี่ยนการปกครองเป็นระบอบราชาธิปไตยภายใต้รัฐธรรมนูญ
ในวันที่ 17 กรกฎาคม พ.ศ. 2544 หลังจากการปฏิวัติประชาธิปไตยในเซอร์เบีย อาเล็กซานดาร์, เจ้าหญิงแคทเทอรีน มกุฎราชกุมารีแห่งยูโกสลาเวีย และพระโอรสของอาเล็กซานดาร์ทรงมีสิทธิ์ในพระราชวังหลวงที่กรุงเบลเกรด
หลักการพื้นฐานจักรวาลวิทยา

ในการศึกษาจักรวาลวิทยา หลักการพื้นฐานจักรวาลวิทยา เป็นสมมุติฐานที่ใช้งานอยู่ในการอธิบายถึงโครงสร้างขนาดใหญ่ของจักรวาล โดยระบุว่า
 ในภาพรวมของอวกาศ จักรวาลมีความกลมกลืนเป็นเนื้อเดียวกัน และสมมาตรกันในทุกทิศทาง
กล่าวโดยละเอียดดังนี้
หลักการพื้นฐานจักรวาลวิทยานี้ทำให้มีทฤษฎีทางจักรวาลที่เป็นไปได้เพียงจำนวนหนึ่ง ซึ่งได้ผลสอดคล้องกับการสังเกตการณ์ คือ (1) การกระจายตัวของดาราจักรในอวกาศ (2) การกระจายตัวของแหล่งกำเนิดคลื่นวิทยุ และ (3) การแผ่รังสีไมโครเวฟพื้นหลังของจักรวาล 
ปี ค.ศ. 1923 อเล็กซานเดอร์ ฟรีดแมน พัฒนาสมการของไอน์สไตน์จากทฤษฎีสัมพัทธภาพทั่วไป เพื่ออธิบายถึงสภาวะเอกภพที่กลมกลืนและสมมาตรในทุกทิศทางโดยมีลักษณะเป็นพลวัต ทฤษฎีของฟรีดแมนถูกนำมาใช้ในอีกไม่กี่ปีต่อมา โดยอาเทอร์ เอ็ดดิงตัน และฌอร์ฌ เลอแม็ทร์
เจ้าชายปีเตอร์แห่งเซอร์เบีย

เจ้าชายปีเตอร์แห่งยูโกสลาเวีย (ปีเตอร์ คาราจอร์เจวิช; ; 5 กุมภาพันธ์ พ.ศ. 2523) ประสูติที่เมืองชิคาโก รัฐอิลลินอย สหรัฐ พระองค์เป็นพระโอรสพระองค์แรกในอาเล็กซานดาร์ คาราจอร์เจวิช กับเจ้าหญิงมารีอา ดา กลอเรีย ดัสเชสแห่งเซกอร์เบ อดีตพระวรชายา เจ้าชายปีเตอร์เป็นพระราชนัดดาในสมเด็จพระราชาธิบดีปีเตอร์ที่ 2 แห่งยูโกสลาเวีย พระบิดาอุปถัมภ์พระองค์คือเจ้าชายอเล็กซานเดอร์แห่งยูโกสลาเวีย พระโอรสในเจ้าชายพอลแห่งยูโกสลาเวียผู้สำเร็จราชการ
เจ้าชายปีเตอร์ทรงพำนักในชิคาโก จนกระทั่ง พ.ศ. 2524 เมื่อต้องทรงย้ายตามพระบิดาและพระมารดาไปยังรัฐเวอร์จิเนีย ใน พ.ศ. 2526 ทรงเข้าศึกษาที่ไทซัน คอร์เนอร์ และใน พ.ศ. 2527 ทรงเข้าศึกษาในโรงเรียน ใน พ.ศ. 2531 เมื่อมีพระชนมายุได้ 8 พรรษา ทรงเข้าศึกษาในโรงเรียนเตรียมความพร้อม ในเดือนมิถุนายน พ.ศ. 2541 ทรงเข้ารับการศึกษาที่โรงเรียนเดอะคิงส์ที่เคนเตอร์บิวรี ประเทศอังกฤษ ทรงได้รับการศึกษาในศิลปะ ภาษาสเปน และภาษาฝรั่งเศส ใน พ.ศ. 2542 ทรงเข้าศึกษาศิลปะในกรุงลอนดอน ที่วิทยาลัยศิลปะแคมเบิลเวล ในเดือนพฤษภาคม พ.ศ. 2543 ทรงจบแผนการภาควิชาศิลปะภาคพื้นทวีปยุโรปในบาร์เซโลนาและเซบิยา เจ้าชายปีเตอร์ทรงใช้เวลา 1 ปีที่โรงเรียนดีไซน์โรดไอแลนด์ ปัจจุบันพระองค์ทรงทำงานด้านการออกแบบกราฟิกและเทคโนโลยี คอมพิวเตอร์ เจ้าชายปีเตอร์ทรงสามารถตรัสภาษาอังกฤษ ภาษาสเปน และภาษาฝรั่งเศส ปัจจุบันกำลังศึกษาภาษาเซอร์เบีย
เจ้าชายปีเตอร์ได้เดินทางมาที่เซอร์เบียใน พ.ศ. 2534 และในเดือนกรกฎาคม พ.ศ. 2543 ในวันที่ 17 กรกฎาคม พ.ศ. 2544 พระราชวงศ์ได้รับสิทธิ์ในพระราชวังหลวงเบลี ดีวอร์ที่กรุงเบลเกรด พระองค์ได้เดินทางในยุโรป สหรัฐ ตะวันออกกลาง เอเชียตะวันออกเฉียงใต้ อเมริกากลาง และอเมริกาใต้
ปัจจุบันเจ้าชายปีเตอร์ทรงอยู่ในลำดับการสืบราชบัลลังก์อังกฤษ ทางพระมารดาพระองค์ทรงเป็นเชื้อสายรุ่นที่ 10 ในมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสและทรงเป็นเชื้อพระวงศ์สายตรงในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง เจ้าชายปีเตอร์เป็นพระราชนัดดาในสมเด็จพระราชินีอเล็กซันดราแห่งยูโกสลาเวียผู้เป็นพระราชธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเชีย มานอส พระวรราชชายาแห่งกรีซ สายบิดาสืบเชื้อสายจากพระเจ้าจอร์จที่ 1 แห่งกรีซทางราชวงศ์โคเมนอสและทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซทางราชวงศ์โรมานอฟ
พระองค์มีพระอนุชาอยู่ 2 พระองค์คือ
ในวันที่ 27 เมษายน พ.ศ. 2565 เจ้าชายปีเตอร์ได้สละตำแหน่งเจ้าชายรัชทายาทแห่งยูโกสลาเวียต่อพระองค์และทายาทของพระองค์ ทำให้เจ้าชายฟิลิปพระอนุชา ดำรงตำแหน่งเจ้าชายรัชทายาทแห่งยูโกสลาเวีย
ครอบครัวแอดดัมส์

ครอบครัวอาดัมส์  คือการ์ตูนที่นักเขียนการ์ตูนในนิตยสารนิว ยอร์กเกอร์ ชื่อ ชาร์ลส์ อาดัมส์ สร้างขึ้น ต่อมาเป็นหนังตลกชุดทางโทรทัศน์ในศตวรรษ 1960 และเป็นหนังโรงในปี ค.ศ. 1991 ตัวละครมีพ่อกับแม่ คือ โกเมซ กับ มอร์ทิเชีย ลูกๆคือพักส์ลีย์ กับ เวนส์เดย์ มีลุงเฟสเตอร์ หัวหน้าคนใช้ชื่อเลิร์ช และธิง ซึ่งเป็นมือไม่มีร่าง แต่จะวิ่งพล่านคอยช่วยงานไปทั่ว
เจเน็ตแจ็กสันส์ริธึมเนชัน 1814

เจเน็ตแจ็กสันส์ริธึมเนชัน 1814  เป็นผลงานสตูดิโออัลบั้มชุดที่ 4 ของศิลปินอเมริกัน เจเน็ต แจ็กสัน ออกขายเมื่อวันที่ 19 กันยายน ค.ศ. 1989 กับสังกัดเอแอนด์เอ็มเรเคิดส์ และเนื่องจากเป็นความต้องการของผู้บริหารค่ายเพลงที่ต้องการให้มีความคล้ายคลึงกับอัลบั้มชุดก่อนของเธอชุด "Control" (1986) เธอยืนยันใรการคิดแนวความคิดรวมของอัลบั้มโดยพูดถึงความอยุติธรรมในสังคม ชุดนี้ยังร่วมงานกับโปรดิวเซอร์อย่าง จิมมี แจม และ เทอร์รี ลูอิส เธอยังได้แรงบันดาลใจการทำงานจากข่าวในสื่อต่าง ๆ และยังมีประเด็นใหม่ยังการเหยียดสีผิว ความยากจน การใช้ยาเกินขนาด ถึงแม้ว่านักวิจารณ์จะวิจารณ์ธีมว่า "ตรงไปตรงมา" เธอก็ยังได้รับการยอมรับว่าเป็นแบบอย่างของคนรุ่นใหม่ เพราะการเขียนเนื้อเพลงที่ตระหนักถึงสังคม
อัลบั้มมีแนวเพลงแบบนิวแจ็กสวิง รวมเข้ากับริทึมแอนด์บลูส์ กับฟังก์ ดนตรีอินดัสเทรียล และการใช้การลัดจังหวะ, ดนตรีประกอบจังหวะที่ใช้เครื่องสังเคราะห์เสียง เข้ากับแซมเพิลลูป เพลงในอัลบั้มชุดนี้มีหลากหลายแนวเพลงตั้งแต่เต้นรำมีจังหวะจนถึงบัลลาดเบา ๆ และเนื่องจากเป็นการสร้างสรรค์งานและเนื้อเพลงแบบใหม่ของเธอ นักวิจารณ์ยังยกให้อัลบั้มนี้เป็นความสำเร็จสุดยอดในความเป็นศิลปินของเธอ อีกทั้งการออกทัวร์ ริธึมเนชัน 1814 ทัวร์ ก็ยังถือว่าเป็นทัวร์เปิดตัวที่ประสบความสำเร็จที่สุดในโลก ในบรรดาศิลปินต่าง ๆ
อัลบั้มชุดนี้ยังติดอันดับ 1 บนบิลบอร์ด 200 เป็นชุดที่ 2 ติดต่อกัน มี 7 ซิงเกิลที่ประสบความสำเร็จอย่าง "Miss You Much", "Rhythm Nation", "Escapade", "Alright", "Come Back to Me", "Black Cat", และ "Love Will Never Do (Without You)" ที่ต่างติดท็อป 5 บนบิลบอร์ดฮอต 100 ทำให้เป็นอัลบั้มแรกและอัลบั้มเดียวที่สามารถทำได้ อัลบั้มยังได้รับ 6 แผ่นเสียงทองคำขาวจาก RIAA มียอดขายมากกว่า 14 ล้านชุดทั่วโลก และนิตยสารโรลลิงสโตนยังให้ติดอันดับในหัวข้อ 500 อัลบั้มยอดเยี่ยมที่สุดตลอดกาลและติดใน 1001 อัลบั้มที่คุณต้องฟังก่อนตาย
เดอะเบิร์ทออฟอะเนชัน

เดอะเบิร์ทออฟอะเนชัน  หรือชื่อเดิมเรียกว่า เดอะแคลนส์แมน  เป็นภาพยนตร์เงียบอเมริกันแนวมหากาพย์ดรามา กำกับโดย ดี. ดับเบิลยู. กริฟฟิท แสดงนำโดย ลิลเลียน กิช บทภาพยนตร์ดัดแปลงจาก "" นวนิยายของ ทอมัส ดิกสัน จูเนียร์ ในปี ค.ศ. 1905 และการแสดง กริฟฟิทเขียนบทภาพยนตร์ร่วมกับ แฟรงค์ อี. วูดส์ และอำนวยการสร้างร่วมกับ แฮร์รี เอตกิน ประธานาธิบดี วูดโรว์ วิลสัน ได้ฉายภาพยนตร์เรื่องนี้ใน ทำเนียบขาว เมื่อปี 1915
หมายเหตุ.
<templatestyles src="Reflist/styles.css" />
ลาซารัสแห่งเบธานี

นักบุญลาซารัสแห่งเบทธานี (รูปแผลงเป็นละตินจากภาษาแอราเมอิก: אלעזר, Elʿāzār, cf. ฮีบรู เอลิเอซาร์, "พระเจ้าทรงช่วย") เรียกแบบศักดิ์สิทธิ์ตามอีสเทิร์นออร์ทอดอกซ์เป็น ลาซารัสผู้ชอบธรรม ที่เสียชีวิตสี่วัน เป็นนักบุญในคริสต์ศาสนาเป็นหัวเรื่องของปาฏิหาริย์อันสำคัญที่ทรงปฏิบัติโดยพระเยซูในพระวรสารนักบุญยอห์นที่กล่าวว่าพระเยซูทรงชุบชีวิตของนักบุญลาซารัสสี่วันหลังจากที่เสียชีวิตไปแล้ว นิกายอีสเติร์นออร์โธด็อกซ์และนิกายโรมันคาทอลิกบรรยายเหตุการณ์ที่เกิดขึ้นหลังจากที่ได้รับการชุบชีวิตที่ต่างกัน
อุปกรณ์กรองอากาศ

อุปกรณ์กรองอากาศ  คืออุปกรณ์ที่ประกอบด้วยสิ่งที่เป็นไยที่แยกสารเช่นฝุ่น, ละอองเกษรดอกไม้, รา และ แบคทีเรีย จาก อากาศ ส่วนอุปกรณ์กรองอากาศเคมีจะประกอบด้วยตัวดูดซึม หรือ ตัวเร่งปฏิกิริยาที่ใช้ในการกำจัดสิ่งสกปรกที่ลอยตัวในอากาศเช่นสารอินทรีย์ไอระเหย (Volatile organic compound หรือ VOC) หรือ โอโซน อุปกรณ์กรองอากาศใช้ในสถานที่ที่คุณภาพของอากาศเป็นสิ่งสำคัญโดยเฉพาะในระบบการระบายอากาศภาพในอาคารหรือภายในเครื่องยนต์
คริสโตและฌอง-โคลด

คริสโตและฌอง-โคลด  “คริสโต” (ชื่อเดิม คริสโต วลาดิมิรอฟ ยาวาเชฟฟ์) (13 มิถุนายน ค.ศ. 1935 – 31 พฤษภาคม ค.ศ. 2020) และ “ฌอง-โคลด” (ชื่อเดิม ฌอง-โคลด เดนาต์ เดอ กุยเลอบอง) (13 มิถุนายน ค.ศ. 1935 – 18 พฤศจิกายน ค.ศ. 2009) เป็นสามีภรรยาผู้สร้างงานศิลปะเชิงสิ่งแวดล้อม งานที่มีชื่อเสียงก็ได้แก่การห่อตึกรัฐสภาที่เบอร์ลินในประเทศเยอรมนี และสะพานปองต์-นูฟในกรุงปารีส, การติดตั้งงานศิลปะที่ยาว 24 ไมล์ที่เรียกว่า “รั้วแล่น” (Running Fence) ในแคลิฟอร์เนีย และการติดตั้ง “ประตู” (The Gates) ในเซ็นทรัลพาร์คในนิวยอร์ก
อัฐมา ชีวนิชพันธ์

อัฐมา ชีวนิชพันธ์ (เกิด 14 มีนาคม พ.ศ. 2528) ชื่อเล่น โบวี่ เป็นนักแสดงหญิงชาวไทย เริ่มเข้าสู่วงการบันเทิงเมื่อปี พ.ศ. 2550 โดยโบวี่สร้างชื่อจากการคว้ารางวัล Polo Angle และชนะเลิศเวทีประกวด “Tea Tree สุดยอดหนุ่มสาวหน้าใส” รวมถึงรางวัล “เซ็กซี่สตาร์” จาก “สยามดาราสตาร์อวอร์ด 2012” ส่วนผลงานละครเรื่องแรกของโบวี่คือ นารีสโมสร ปี 1 ทางช่อง 5 รับบทเป็น ขวัญ และผลงานสร้างชื่อ จากละครเรื่อง หัวใจศิลา รับบทร้ายครั้งแรกในบท มิ่งขวัญ 
การศึกษา จบการศึกษาระดับประถมที่โรงเรียนถนอมพิศวิทยา ระดับมัธยมศึกษาปีที่ 1 - 6 จากโรงเรียนนวมินทราชินูทิศ บดินทรเดชา และระดับปริญญาตรี คณะอักษรศาสตร์ ภาควิชาศิลปการละคร เกียรตินิยมอันดับ 2 จุฬาลงกรณ์มหาวิทยาลัย (ก่อนหน้าอัฐมาเคยศึกษาในสาขาภาษาญี่ปุ่น คณะเดียวกัน)
กีฬามหาวิทยาลัยแห่งประเทศไทย ครั้งที่ 33

กีฬามหาวิทยาลัยแห่งประเทศไทย ครั้งที่ 33 หรือ ศาลายาเกมส์ จัดการแข่งขันวันที่ 23 -30 มกราคม 2549 ณ มหาวิทยาลัยมหิดล ศาลายา จังหวัดนครปฐม โดยมีมหาวิทยาลัยมหิดลเป็นเจ้าภาพจัดการแข่งขัน
สัญลักษณ์ประจำการแข่งขัน.
ตราสัญลักษณ์.
โดยรวม สื่อความหมายเป็นภาพคนที่มีพลังและการเคลื่อนไหวที่สื่อถึงการแข่งขันกีฬารวมไปถึงความก้าวหน้าของโลกยุคเทคโนโลยีสมัยใหม่
สัตว์นำโชค.
กระต่ายสามตัว สื่อความหมายถึง พื้นฐานครอบครัวมีความสำคัญสำหรับทุกความสำเร็จ โดยที่ "ลูกกระต่ายสีเหลือง" สื่อถึงความสนุกสนาน "แม่กระต่ายสีชมพู" สื่อถึงความอ่อนหวาน และ "พ่อกระต่ายสีฟ้า" แสดงถึงความมั่นคง
สถาบันที่เข้าร่วมแข่งขัน.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 33 มีจำนวนทั้งสิ้น 110 สถาบัน ได้แก่
ดีโน ซอฟฟ์

ดิโน ซอฟฟ์  เกิดเมื่อวันที่ 28 กุมภาพันธ์ ค.ศ. 1942 ที่เมือง Mariano del Friuli เป็นอดีตผู้รักษาประตูชาวอิตาลี และถือเป็นผู้ชนะที่อายุมากที่สุดในการแข่งขันฟุตบอลโลก ที่เขาเป็นกัปตันทีมชาติอิตาลี ในการแข่งขันฟุตบอลโลก 1982 ที่ประเทศสเปน ขณะที่อายุ 40 ปี
ซอฟฟ์เป็นผู้รักษาประตูที่มีความโดดเด่นด้านความสามารถและเป็นหนึ่งในประวัติศาสตร์การกีฬาในตำแหน่งที่ยอดเยี่ยมที่สุดนี้ ติดอันดับ 3 ของผู้รักษาประตูที่ยอดเยียมที่สุดในศตวรรษที่ 20 จัดโดย IFFHS ตามหลังเลฟ แยชิน และ กอร์ดอน แบงส์ เขายังถือสถิติเป็นผู้เล่นยาวนานในการรักษาประตูในการแข่งขันระดับนานาชาติ (1142 นาที) ในช่วงระหว่างปี 1972-1974 กับการแข่งขัน 112 นัด เขาเป็นที่ 3 รองจากฟาบิโอ คันนาวาโร และ เปาโล มัลดีนี ในเรื่องจำนวนการแข่งขันให้กับฟุตบอลทีมชาติอิตาลี และในปี ค.ศ. 2004 เปเล่ให้เขาติดใน 125 อันดับนักฟุตบอลที่ยังมีชีวิตอยู่ที่ยอดเยี่ยมที่สุด
หลังจากเขาเกษียณตัวเองในฐานะนักฟุตบอล ซอฟฟ์ทำหน้าที่โค้ชให้กับสโมสรฟุตบอลอิตาลีหลายทีมและให้กับทีมชาติด้วย
ฟาบีโอ กันนาวาโร

ฟาบีโอ กันนาวาโร  เกิดเมื่อวันที่ 13 กันยายน ค.ศ. 1973 ที่เมืองเนเปิลส์ ประเทศอิตาลี เป็นนักฟุตบอลชาวอิตาลีเคยชนะเลิศฟุตบอลโลก และเล่นในเซเรียอาให้กับ สโมสรฟุตบอลยูเวนตุส เขายังได้รับรางวัลนักฟุตบอลยอดเยี่ยมแห่งปีของทวีปยุโรปหรือ บาลงดอร์ ในปี 2006 โดยเขาเป็นนักเตะกองหลังเพียงคนเดียวที่ได้รับรางวัลนี้ เช่นเดียวกับการเป็นนักเตะที่อายุมากที่สุดที่ได้รับรางวัลนี้ และเขายังเป็นนักเตะที่ลงแข่งมากที่สุดตลอดกาลของทีมชาติอิตาลี โดยลงแข่งไปทั้งสิ้น 131 นัด
ปัจจุบัน ดำรงตำแหน่งผู้จัดการทีม เฮดโค้ช ของทีม กว่างโจวเอเวอร์แกรนด์ทีมยักษ์ใหญ่ที่สุดในเอเชียและของไชนิส ซุปเปอร์ลีก
นอกจากนี้ยังเคยคุมทีมชาติจีนรวมทั้งสิ้นเพียง 2 นัด
เกียรติประวัติ.
นักเตะ.
ปาร์มา
เรอัลมาดริด
ทีมชาติอิตาลี
ผู้จัดการทีม.
เทียนจินฉวนเจียน
กว่างโจวเอเวอร์แกรนด์
มาตรวัดฟรีดแมน–เลอแมตร์–โรเบิร์ตสัน–วอล์กเกอร์

มาตรวัดฟรีดแมน-เลอแมตร์-โรเบิร์ตสัน-วอล์กเกอร์ (FLRW) คือผลลัพธ์จากการคำนวณสมการสนามในทฤษฎีสัมพัทธภาพทั่วไปของไอน์สไตน์ ซึ่งอธิบายถึงการเชื่อมโยงแบบเรียบง่าย ความกลมกลืน และความสมมาตรในทุกทิศทางของเอกภพที่กำลังขยายตัวหรือกำลังหดตัว ตั้งชื่อตามนักดาราศาสตร์สี่คนคือ อเล็กซานเดอร์ ฟรีดแมน, จอร์จ เลอแมตร์, โฮวาร์ด เพอร์ซี โรเบิร์ตสัน และ อาเทอร์ เจฟฟรีย์ วอล์กเกอร์ ในบางครั้งก็มีการเรียกชื่อแบบสับเซ็ตต่าง ๆ เช่น ฟรีดแมน-โรเบิร์ตสัน-วอล์กเกอร์ (FRW) หรือ โรเบิร์ตสัน-วอล์กเกอร์ (RW) หรือ ฟรีดแมน-เลอแมตร์ (FL) แบบจำลองนี้ในบางครั้งเรียกกันว่า "แบบจำลองมาตรฐาน" (Standard Model) ในการศึกษาจักรวาลวิทยาสมัยใหม่
การสังเคราะห์นิวเคลียสของบิกแบง

ในการศึกษาจักรวาลวิทยาเชิงกายภาพ การสังเคราะห์นิวเคลียสของบิกแบง (BBN) หรือ การสังเคราะห์นิวเคลียสเริ่มแรก เป็นการอธิบายถึงกระบวนการกำเนิดนิวเคลียสต่าง ๆ นอกเหนือไปจากนิวเคลียสของ H-1 (เช่น ไอโซโทปแสงของไฮโดรเจน ซึ่งนิวเคลียสประกอบด้วยโปรตอนเดี่ยว) ระหว่างช่วงยุคต้นของการเกิดเอกภพ การสังเคราะห์นิวเคลียสแรกเริ่มนี้เกิดขึ้นในเวลาไม่กี่นาทีหลังจากเกิดบิกแบง เชื่อกันว่าเป็นต้นเหตุของการก่อตัวของไอโซโทปธาตุหนักของไฮโดรเจน ที่รู้จักกันในชื่อ ดิวเทอเรียม (H-2 หรือ D), ฮีเลียมไอโซโทป He-3 และ He-4, และ ลิเทียมไอโซโทป Li-6 และ Li-7 นอกจากนิวเคลียสที่เสถียรเหล่านี้ ยังมีพวกที่ไม่เสถียรอยู่ด้วย หรือพวกไอโซโทปกัมมันตรังสี (Radionuclide) เช่น ทริเทียม H-3, เบอริลเลียม Be-7 และ เบอริลเลียม Be-8 ไอโซโทปที่ไม่เสถียรเหล่านี้อาจเสื่อมสลายไปหรือรวมตัวเข้ากับนิวเคลียสอื่น ๆ และกลายเป็นหนึ่งในบรรดาไอโซโทปเสถียร
กีฬามหาวิทยาลัยแห่งประเทศไทย ครั้งที่ 34

กีฬามหาวิทยาลัยแห่งประเทศไทย ครั้งที่ 34 หรือ ราชพฤกษ์เกมส์ จัดการแข่งขันวันที่ 19 –26 มกราคม 2550 ณ มหาวิทยาลัยศรีนครินทรวิโรฒ องครักษ์ จังหวัดนครนายก โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน โดยจัดการแข่งขัน 25 ชนิดกีฬา มีมหาวิทยาลัยเข้าร่วมการแข่งขัน 115 มหาวิทยาลัย มีการชิงชัยทั้งสิ้น 255 เหรียญทอง 255 เหรียญเงิน 323 เหรียญทองแดง และมีคำขวัญว่า "กีฬาสีเขียวเพื่อคุณภาพชีวิต สติปัญญา วิชาการ และกัลยาณมิตร"
การแข่งขันในครั้งนี้มีวัตถุประสงค์เพื่อเฉลิมฉลองในวโรกาสอันเป็นมิ่งมหามงคลยิ่งที่พระบาทสมเด็จพระปรมินทรมหาภูมิพลอดุลยเดชฉลองสิริราชสมบัติครบ 60 ปี 9 มิถุนายน 2549 และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550
สัญลักษณ์ประจำการแข่งขัน.
ตราสัญลักษณ์.
ตราสัญลักษณ์ในราชพฤกษ์เกมส์แสดงการผสมผสานระหว่าง "ตัวเลข 34" อันเป็นครั้งที่จัดการแข่งขันกีฬามหาวิทยาลัยแห่งประเทศไทย, สีเทา-แดง สีเทาคือสติปัญญา และ สีแดงคือพลัง และกราฟ y = ex สีทอง ความหมายของความเจริญงอกงาม อันเป็นสัญลักษณ์ของมหาวิทยาลัยศรีนครินทรวิโรฒ
ตราสัญลักษณ์ปรับให้มีลักษณะเป็นสามมิติคล้ายหน้าคน ประกอบกันแล้วประหนึ่ง คนที่แหลมคมกำลังเคลื่อนไหว แข่งขันและก้าวหน้า ท่ามกลางการผสมผสานและร่วมมือกันอย่างกัลยาณมิตร
สัตว์นำโชค.
ผึ้ง แสดงความหมาย ความสามัคคี ความเฉลียวฉลาด การร่วมแรงร่วมใจทำงานด้วยความสุข ด้วยความร่าเริงเพื่อสร้างสรรค์สิ่งที่ดีแก่สังคม
สถาบันที่เข้าร่วมแข่งขัน.
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 34 มีจำนวนทั้งสิ้น 114 สถาบัน ได้แก่
วศิษฏ์ ผ่องโสภา

วศิษฏ์ ผ่องโสภา (ชื่อเล่น: แชมป์) เป็นอดีตนักแสดง และดีเจชาวไทย
ประวัติ.
วศิษฏ์ เกิดเมื่อวันที่ 26 กันยายน พ.ศ. 2531 ที่โรงพยาบาลแม่สาย เชียงราย ประเทศไทย มีพี่สาว 2 คน จบการศึกษาชั้นมัธยมศึกษา จากโรงเรียนสวนกุหลาบวิทยาลัย จบการศึกษาจาก มหาวิทยาลัยกรุงเทพ ภาควิชาภาษาอังกฤษ
แบบจำลองแลมบ์ดา-ซีดีเอ็ม

แลมบ์ดา-ซีดีเอ็ม  ย่อมาจาก Lambda-Cold Dark Matter หรือ แลมบ์ดา-สสารมืดเย็น มักถูกอ้างถึงในฐานะเป็น แบบจำลองมาตรฐาน ของการศึกษาจักรวาลวิทยาตามทฤษฎีบิกแบง เป็นความพยายามอธิบายถึงการมีอยู่และโครงสร้างของรังสีไมโครเวฟพื้นหลังของจักรวาล โครงสร้างขนาดใหญ่ของเอกภพ การกระจายตัวขององค์ประกอบแสง และการที่เอกภพขยายตัวออกด้วยอัตราเร่ง ซึ่งสังเกตได้จากแสงจากดาราจักรที่อยู่ห่างไกลหรือซูเปอร์โนวา เป็นแบบจำลองที่เรียบง่ายที่สุดที่เห็นพ้องกันว่าสอดคล้องกับปรากฏการณ์ที่สังเกตได้
พารามิเตอร์.
แบบจำลองแลมบ์ดา-ซีดีเอ็ม อ้างอิงจากพารามิเตอร์ 6 ตัว ได้แก่ ความหนาแน่นทางกายภาพของแบริออน ความหนาแน่นทางกายภาพของสสารมืด ความหนาแน่นของพลังงานมืด ดัชนีสเปกตรัมเชิงสเกลาร์ ค่าแอมพลิจูดความผันแปรของความโค้ง และ reionization optical depth จากข้อมูลเหล่านี้ จะสามารถคำนวณหาค่าอื่นๆ ในแบบจำลอง (รวมถึงค่าคงที่ฮับเบิลและอายุของเอกภพ) ได้
พารามิเตอร์ที่แสดงอยู่ในตารางข้างล่างนี้ นำมาจากข้อมูลสังเกตการณ์ของดาวเทียม WMAP ซึ่งรวมถึงการประมาณค่าที่อ้างอิงจากการแกว่งตัวของแบริออน (Baryon Acoustic Oscillations) ในดาราจักร และจากความส่องสว่าง/เวลาขยายตัว ของซูเปอร์โนวาประเภท Ia การตีความข้อมูลเหล่านี้ในแบบจำลองจักรวาลวิทยา มีแสดงอยู่ในเอกสารวิชาการของ Komatsu "et al." และ สเพอร์เจล "et al."
แบริโอเจเนซิส

ในการศึกษาจักรวาลวิทยา แบริโอเจเนซิส  เป็นศัพท์สามัญที่ใช้เรียกกระบวนการทางกายภาพตามสมมุติฐาน อันเป็นการทำให้เกิดความไม่สมดุลระหว่างแบริออนกับปฏิแบริออน ในช่วงเริ่มต้นของเอกภพ เป็นผลให้เกิดสสารต่าง ๆ อันเป็นส่วนประกอบของเอกภพในปัจจุบัน
ทฤษฎีต่าง ๆ เกี่ยวกับแบริโอเจเนซิส ต้องอาศัยสาขาวิชาย่อยทางฟิสิกส์มาช่วยมากมาย เช่น ทฤษฎีสนามควอนตัม และฟิสิกส์เชิงสถิติ เพื่ออธิบายถึงกลไกที่เป็นไปได้ ความแตกต่างระหว่างทฤษฎีแบริโอเจเนซิสแบบต่าง ๆ เป็นเรื่องรายละเอียดของปฏิกิริยาระหว่างอนุภาคพื้นฐาน
กระบวนการถัดจากแบริโอเจเนซิส ยังเป็นที่เข้าใจกันมากกว่า นั่นคือ บิกแบงนิวคลีโอซินทีสิส ซึ่งเกิดขึ้นในช่วงที่นิวเคลียสอะตอมของแสงเริ่มก่อตัวขึ้น
แบริออน

แบริออน  เป็นตระกูลหนึ่งของอนุภาคย่อยของอะตอมแบบผสมที่เกิดจากควาร์ก 3 ตัว (ซึ่งแตกต่างจาก เมซอน ซึ่งประกอบด้วยควาร์ก 1 ตัวและปฏิควาร์ก 1 ตัว) พวกแบริออนและเมซอนต่างก็เป็นส่วนหนึ่งของตระกูลอนุภาคที่เรียกว่า แฮดรอน ซึ่งเป็นตระกูลอนุภาคที่เกิดจากควาร์ก คำว่า "แบริออน" มาจากภาษากรีกโบราณว่า "βαρύς" ("แบรีส") มีความหมายว่า "หนัก" เนื่องจากเมื่อครั้งที่ตั้งชื่อนี้นั้น พวกอนุภาคมูลฐานที่รู้จักกันแล้วส่วนใหญ่มีมวลน้อยกว่าพวกแบริออน
เนื่องจากแบริออนประกอบด้วยควาร์ก มันจึงประสพกับอันตรกิริยาอย่างเข้ม ในขณะที่พวกเลปตอน ซึ่งไม่มีส่วนประกอบของควาร์ก ไม่ต้องประสพ พวกแบริออนที่คุ้นเคยมากที่สุดคือ โปรตอน และ นิวตรอน ซึ่งประกอบขึ้นเป็นมวลส่วนใหญ่ของสสารที่มองเห็นได้ในจักรวาล ขณะที่อิเล็กตรอน (ส่วนประกอบหลักอีกอย่างหนึ่งของอะตอม) เป็นเลปตอน 
แบริออนแต่ละตัวจะมีคู่ปฏิยานุภาคที่เรียกว่า ปฏิแบริออน ซึ่งควาร์กจะถูกแทนที่ด้วยคู่ตรงข้ามของมันคือ ปฏิควาร์ก ตัวอย่างเช่น โปรตอนประกอบด้วย 2 อัพควาร์ก และ 1 ดาวน์ควาร์ก คู่ปฏิยานุภาคของมันคือ ปฏิโปรตอน ประกอบด้วย 2 อัพปฏิควาร์ก และ 1 ดาวน์ปฏิควาร์ก
จนถึงเร็ว ๆ นี้ ยังคิดกันว่ามีการทดลองบางอย่างที่สามารถแสดงถึงการมีอยู่ของ "เพนตาควาร์ก" หรือแบริออนประหลาดที่ประกอบด้วยควาร์ก 4 ตัวกับแอนติควาร์ก 1 ตัว ชุมชนนักฟิสิกส์อนุภาคทั้งหมดไม่เคยมองการมีอยู่ของอนุภาคในลักษณะนี้มาก่อนจนกระทั่ง ค.ศ. 2006 แต่ในปี ค.ศ. 2008 มีหลักฐานที่น่าเชื่อถือซึ่งล้มล้างความเชื่อเรื่องการมีอยู่ของเพนตาควาร์ก
สสารของแบริออน.
สสารแบริออน คือสสารที่มีองค์ประกอบส่วนใหญ่เป็นแบริออน (โดยมวล) ซึ่งรวมถึงอะตอมทุกชนิด (นั่นหมายรวมถึงสสารเกือบทั้งหมดที่เราเคยพบหรือเคยรู้จักในชีวิตประจำวัน รวมถึงร่างกายของเราด้วย) ส่วนสสารแบบนอน-แบริออน ก็คือสสารใด ๆ ที่ไม่ได้มีองค์ประกอบพื้นฐานเป็นแบริออน ซึ่งอาจรวมถึงสสารธรรมดาเช่น นิวตริโน หรืออิเล็กตรอนอิสระ และอาจนับรวมถึงสสารมืดแบบนอน-แบริออนที่แปลกประหลาดบางชนิด เช่น อนุภาค supersymmetric, แอ็กเซียน (axion) หรือ หลุมดำ การแยกแยะระหว่างสสารแบริออนกับสสารนอน-แบริออนมีความสำคัญมากในการศึกษาจักรวาลวิทยา เพราะแบบจำลองบิกแบงนิวคลีโอซินทีสิสได้วางเงื่อนไขอันแน่นหนาเอาไว้เกี่ยวกับปริมาณสสารแบริออนที่ปรากฏขึ้นในเอกภพยุคแรก ๆ
จำนวนแบริออนที่มีอยู่ ก็เป็นประเด็นสำคัญอย่างยิ่งในทางจักรวาลวิทยา เพราะเรากำหนดสมมุติฐานว่า บิกแบงได้สร้างสภาวะที่มีแบริออนกับแอนติแบริออนในจำนวนเท่า ๆ กัน กระบวนการที่ทำให้แบริออนมีจำนวนมากกว่าแอนติแบริออน เรียกว่า แบริโอเจเนซิส
แซบนอค

ในปิศาจวิทยา แซบนอคเป็นมาควิสแห่งนรก ผู้มีอสูรใต้บังคับบัญชา 50 กองและเป็นปิศาจตนที่ 43 ในบท "อาร์สโกเอเทีย" จากหนังสือกุญแจย่อยของโซโลมอน
แซบนอคมีอำนาจสร้างหอคอย ปราสาท และเมือง ซึ่งเต็มไปด้วยอาวุธให้ผู้อัญเชิญ มอบสัตว์รับใช้ให้ และสามารถทำให้ศัตรูบาดเจ็บเป็นแผลเน่าเฟะเต็มไปด้วยหนอน ร่างของซับนอคเป็นทหารสวมเกราะ ถืออาวุธ หัวเป็นสิงห์โตและขี่ม้าสีซีด
ชื่ออื่นๆของแซบนอคประกอบด้วย "แซบนัค"  "ซัลมาค"  และ "ซัฟนอค"
ท่าอากาศยานนานาชาติคลีฟแลนด์ฮ็อปกินส์

ท่าอากาศยานนานาชาติคลีฟแลนด์ฮ็อปกินส์ (อังกฤษ : Cleveland Hopkins International Airport) เป็นท่าอากาศยานพาณิชย์ที่ใหญ่ที่สุดในรัฐโอไฮโอ ตั้งอยู่ทางทิศตะวันตกเฉียงใต้ห่างจากเมืองคลีฟแลนด์ 14 กิโลเมตร ก่อตั้งเมื่อปี ค.ศ. 1925 นับเป็นท่าอากาศยานของทางการท้องถิ่นแห่งแรกในสหรัฐอเมริกา และเป็นท่าอากาศยานแรกในสหรัฐอเมริกาที่มีการเชื่อมต่อการคมนาคมโดยตรงเข้ากับระบบรถไฟใต้ดิน ในปี ค.ศ. 1968 ชื่อท่าอากาศยานมาจากชื่อของ วิลเลียม อาร์ ฮอปกินส์ ผู้ก่อตั้งท่าอากาศยานและอดีตผู้จัดการเมือง (City Manager) คลีฟแลนด์ 
ในปี 2008 ท่าอากาศยานแห่งนี้รองรับผู้โดยสารทั้งสิ้น 11,106,194 คน ลดลงจาก ปี 2007 3.08% ที่นี่ถือเป็นท่าอากาศยานหลักอันดับที่สามของสายการบินคอนติเนนตัล แอร์ไลน์ และสายการบินท้องถิ่นอื่นๆ เช่น เอกซ์เพรสเจ็ท คอมมุทแอร์
อาคารผู้โดยสารและสิ่งอำนวยความสะดวก.
ท่าอากาศยานนานาชาติคลีฟแลนด์ฮ็อปกินส์ มีอาณาเขตพื้นที่ประมาณ 7.68 ตารางกิโลเมตร ประกอบไปด้วยทางวิ่งสามเส้น ได้แก่
ส่วนของอาคารผู้โดยสารมีเพียงอาคารเดียว แบ่งอาคารเทียบเครื่องบินออกเป็นสี่อาคาร ได้แก่
ซง อิลกุก

ซง อิลกุก  นักแสดงชาวเกาหลีใต้ ซึ่งมีชื่อเสียงจากบทบาทพระเอก ในละครชุดอิงประวัติศาสตร์เกาหลีใต้สองเรื่องคือ จูมง มหาบุรุษกู้บัลลังก์ และ มูยุล มหาบุรุษพิชิตแผ่นดิน
ประวัติ.
ซง อิลกุก เกิดเมื่อวันศุกร์ที่ 1 ตุลาคม พ.ศ. 2514 ที่ประเทศเกาหลีใต้ มารดาของเขา "คิม อึลดง" (김을동; Kim Eul Dong) เป็นอดีตนักแสดงหญิง ซึ่งปัจจุบันดำรงตำแหน่ง สมาชิกสภาผู้แทนราษฎรเกาหลีใต้ และมีน้องสาวชื่อ "ซงซงอี" (Song Song Yi) จบการศึกษาระดับปริญญาตรี ในสาขาวิชาศิลปะการแสดง จากมหาวิทยาลัยชองจู ในเวลาว่าง ซงมักตีกอล์ฟ ว่ายน้ำ เล่นสกี ปีนเขา และฟันดาบ
ครอบครัว.
ซง สมรสกับ "จอง ซึงยอน" (정승연; Jeong Seung Yeon) ผู้พิพากษาประจำศาลสูงแห่งนครปูซาน เมื่อวันที่ 15 มีนาคม พ.ศ. 2551 แต่ภรรยาของเขาไม่สามารถปรากฏตัวผ่านสื่อได้ เนื่องจากทางศาลของเกาหลีใต้เกรงว่า จะส่งผลกระทบต่อภาพลักษณ์ของกระบวนการยุติธรรม ต่อมาในวันที่ 16 มีนาคม พ.ศ. 2555 จองให้กำเนิดบุตรชายแฝดสาม (triplet sons) โดยทั้งสองให้ชื่อแก่เด็กทั้งสามว่า "แทฮัน" (대한; Dae Han), "มินกุก" (민국; Min Guk) และ "มันเซ" (만세; Man Seh) อันมีความหมายโดยรวมว่า "สาธารณรัฐเกาหลีจงเจริญ" (Long Live the Republic of Korea) ปัจจุบันครอบครัวซง พำนักอยู่ในห้องพักบนคอนโดมิเนียม ที่เขตเศรษฐกิจนานาชาติซงโด (송도; Songdo) ของนครอินช็อน นอกจากนั้น ซงและบุตรทั้งสาม ยังร่วมเป็นดารารับเชิญ ในรายการโทรทัศน์วาไรตีกึ่งเรียลิตี "การกลับมาของซูเปอร์แมน" (슈퍼맨이 돌아왔다; Superman Is Back) ซึ่งเสนอฉายทางช่องเคบีเอส 2 โดยเริ่มปรากฏตัวครั้งแรก ตั้งแต่รายการตอนที่ 34 ออกอากาศเมื่อวันที่ 6 กรกฎาคม พ.ศ. 2557 จนถึงปัจจุบัน
จี ซ็อง

จี ซอง (อักษรโรมัน: Ji Sung; เกาหลี: ; อาร์อาร์: "Ji Seong"; เอ็มอาร์: "Chi Sǒng") หรือชื่อจริงว่า ควัก แท-กุน (อักษรโรมัน: Kwak Tae-gun; เกาหลี: ; อาร์อาร์: "Gwak Tae-geun"; เอ็มอาร์: "Kwak T’aegŭn"; 27 กุมภาพันธ์ พ.ศ. 2520) เป็นนักแสดงชาวเกาหลีใต้ และที่รู้จักจากบทบาทของเขาในละครโทรทัศน์เเฟนเพรินโรงเรียนเซนต์ฟรัง
หมายเหตุ.
<templatestyles src="Reflist/styles.css" />
คัง จี-ฮวัน

คัง จี-ฮวัน (อักษรโรมัน: Kang Ji-hwan; เกาหลี: ; อาร์อาร์: "Gang Ji-hwan"; เอ็มอาร์: "Kang Chihwan") หรือชื่อจริงว่า โช แท-กยู (เกาหลี: ; อาร์อาร์: "Jo Tae-gyu"; เอ็มอาร์: "Cho T'aegyu"; 20 มีนาคม 2520 —) เป็นนักแสดงชาวเกาหลีใต้ สังกัดแจมโบเอนเตอร์เทนเมนต์ (Jambo Entertainment)
พลังงานการสลายตัว

พลังงานการสลายตัว (decay energy) เป็นพลังงานที่ปลดปล่อยออกมาจากการสลายตัวของสารกัมมันตรังสี การสลายตัวของสารกัมมันตรังสีคือกระบวนการที่Radioactive decay is the process in which an unstable นิวเคลียสอะตอมที่ไม่เสถียรสูญเสียพลังงานโดยปล่อยอนุภาคอิออนและรังสี การสลายหรือสูญเสียพลังงานนี้ เป็นผลในอะตอมรูปแบบหนึ่งนิวไคลด์ต้นกำเนิดเปลี่ยนเป็นอะตอมอีกรูปแบบที่เรียกว่านิวไคลด์ลูก
การคำนวณ.
ความต่างของพลังงานของรีเอเจนต์เขียนแทนด้วย "Q":
<math>Q = (\text{Kinetic energy})_{\text{after}} - (\text{Kinetic energy})_{\text{before}}\,\!</math>
<math>Q = ((\text{Rest mass})_{\text{after}} * c^2) - ((\text{Rest mass})_{\text{before}} * c^2)\,\!</math>
พลังงานการสลายตัวปกติมีหน่วยพลังงานเป็น MeV (ล้านอิเล็กตรอนโวลต์) หรือ KeV (กิโลอิเล็กตรอนโวลต์)
รูปแบบของการสลายตัวของสารกัมมันตรังสียังรวมถึง
พลังงานการสลายตัวเป็นมวลที่แตกต่าง ("dm") ระหว่างต้นกำเนิดและลูกของอะตอมและอนุภาค จะเท่ากับพลังงานของรังสี ("E") ถ้า "A" เป็นอัตราการสลายตัวของกัมมันตภาพรังสี คือจำนวนของอะตอมที่เปลี่ยนแปลงต่อเวลา "M" คือมวลโมเลกุล แล้ว พลังงานการแผ่รังสี ("W") คือ:
<math>W = dm * \left (\frac{A}{M} \right)\,\!</math> หรือ 
<math>W = E * \left (\frac{A}{M} \right)\,\!</math>
ตัวอย่าง: โคบอลต์-60สลายกลายเป็น Ni60 ความแตกต่างของมวล "dm" คือ 0.003u พลังงานการแผ่รังสีมีค่าประมาณ 2.8 MeV น้ำหนักโมเลกุลคือ 59.93 ครึ่งชีวิต ("T") ของ 5.7a สอดคล้องกับการสลายตัว A=N*ln(2)/T, เมื่อ N คือจำนวนอะตอมต่อโมล ดังนั้นพลังงานการแผ่รังสีหนึ่งหน่วยสำหรับ Co60 คือ 17.9 W/g
พลังงานการแผ่รังสี "W/g" สำหรับไอโซโทปต่างๆ:
 Co60: 17.9
 Pu238: 0.57
 Cs137: 0.6
 Am241: 0.1
 Po210: 140 (T=136 d)
 Sr90: 0.9
""==อ้างอิง==
Radioactivity Radionuclides Radiation by Joseph Magill and Jean Galy, Springer Verlag, 2005
ปริญ สุภารัตน์

ปริญ สุภารัตน์ (เกิด 19 มีนาคม พ.ศ. 2533) ชื่อเล่น หมาก เป็นนักแสดงและนายแบบชาวไทย เขาเริ่มแสดงในปี 2553 ในละครเรื่อง "เงารักลวงใจ" จากนั้นได้แสดงละครเรื่อง "ปฐพีเล่ห์รัก" ซึ่งทำให้เขาได้รับการเสนอชื่อเข้าชิงรางวัลท็อปอวอร์ด สาขาดาวรุ่งชายยอดเยี่ยม เขายังได้รับการยอมรับจากการแสดงในละครอีกหลายเรื่องอย่าง "ปัญญาชนก้นครัว" (2555), "คลื่นชีวิต" (2560), "อกเกือบหักแอบรักคุณสามี" (2563) และ "เกมล่าทรชน" (2564) ซึ่งทำให้เขาได้รับรางวัลโทรทัศน์ทองคำ สาขานักแสดงนำชายดีเด่น
ประวัติ.
ปริญ สุภารัตน์ เกิดเมื่อวันที่ 19 มีนาคม พ.ศ. 2533 ที่จังหวัดเชียงใหม่ เป็นบุตรของวรพันธ์ วิลัยหงษ์ ทำงานเป็นกุมารแพทย์ และปานหทัย สุภารัตน์ ปริญมีพี่น้องทั้งหมด 4 คน มีพี่สาวหนึ่งคนชื่อ ปราง และมีพี่สาวต่างมารดา 2 คน โดยปริญเป็นลูกชายคนสุดท้อง ปริญเข้าเรียนระดับชั้นอนุบาลที่โรงเรียนอนุบาลอักษรธรรม จากนั้นเข้าเรียนระดับประถมศึกษาที่โรงเรียนปรินส์รอยแยลส์วิทยาลัย ต่อมาครอบครัวย้ายไปอยู่จังหวัดลำปาง เขาเข้าเรียนที่โรงเรียนอัสสัมชัญลำปางตั้งแต่ชั้นประถมศึกษาปีที่ 4 จวบจนสำเร็จการศึกษาระดับมัธยมปลาย ขณะเรียนอยู่ที่นี่ เขาเคยเป็นนักกีฬายูโดที่เข้าแข่งขันในกีฬาเยาวชนแห่งชาติ ครั้งที่ 24 ภายหลังเข้าสู่วงการบันเทิง ปริญเข้าศึกษาต่อในคณะอุตสาหกรรมการท่องเที่ยวและการบริการที่มหาวิทยาลัยรังสิต ด้วยทุนนักกีฬา แต่ต่อมาย้ายไปคณะบริหารธุรกิจ สาขาการตลาด เขาเคยพักการเรียนอยู่ช่วงหนึ่งก่อนจะกลับมาศึกษาต่อจนจบในปี 2558
การทำงาน.
ปริญเข้าสู่วงการบันเทิงด้วยการถ่ายแบบนิตยสาร เขาเคยถ่ายโฆษณามีสทีนคู่กับพัชราภา ไชยเชื้อ ตลอดจนได้แสดงมิวสิกวิดีโอเพลง "ใหม่ ๆ ก็รัก" ของพริกไทย จากนั้นปริญเข้าเป็นนักแสดงในสังกัดของศุภชัย ศรีวิจิตร ก่อนจะได้แสดงละครเรื่องแรก "เงารักลวงใจ" ในปี 2553 และยังได้แสดงละครชุด "4 หัวใจแห่งขุนเขา" ในเรื่อง "ปฐพีเล่ห์รัก" อันเป็นผลงานแจ้งเกิด รวมถึงทำให้เขาได้รับการเสนอชื่อเข้าชิงรางวัลท็อปอวอร์ด สาขาดาวรุ่งชายยอดเยี่ยม ปีถัดมา ปริญได้แสดงคู่กับอุรัสยา เสปอร์บันด์ ในละครเรื่อง "ตะวันเดือด" และ "สามหนุ่มเนื้อทอง" คู่กับคิมเบอร์ลี่ แอน โวลเทมัส
ในปี 2555 ปริญได้แสดงละครที่ดัดแปลงมาจากนวนิยายของว.วินิจฉัยกุล อย่าง "ปัญญาชนก้นครัว" การแสดงจากละครเรื่องนี้ ทำให้เขาได้รับการเสนอชื่อเข้าชิงรางวัลสยามดารา สตาร์ส อวอร์ดส์ 2013 สาขานักแสดงนำชายยอดเยี่ยม ต่อมาในปี 2560 เขารับบทเป็นสาธิตในเรื่อง "คลื่นชีวิต" ละครได้รับการตอบรับอย่างดีและทำเรตติงได้เฉลี่ย 5.97 ซึ่งมากที่สุดของช่องสามในปีนั้น
ในปี 2564 ปริญได้แสดงละครเรื่อง "เกมล่าทรชน" ซึ่งมีเค้าโครงมาจากละครเรื่อง "พระจันทร์ลายพยัคฆ์" เมื่อปี 2553 เขาได้รับรางวัลโทรทัศน์ทองคำ สาขานักแสดงนำชายดีเด่น จากการแสดงละครเรื่องนี้
ชีวิตส่วนตัว.
ปริญเริ่มคบหากับคิมเบอร์ลี่ แอน โวลเทมัส เมื่อเดือนกันยายน 2556 หลังจากพบกันในละครเรื่อง "ต้นรักริมรั้ว" ทั้งคู่หมั้นกันในเดือนเมษายน 2565 ที่โรงแรมเบือร์เกินชต็อค ในลูเซิร์น โดยจัดพิธีหมั้นเมื่อวันที่ 26 สิงหาคม 2566 และสมรสกันในวันที่ 14 กันยายน 2566 ในแถบทะเลสาบโคโม ประเทศอิตาลี
รางวัล.
ปี 2555 
ปี 2556
ปี 2557
ปี 2558
ปี 2559
ปี 2560
ปี 2561
ปี 2562
ปี 2563
ปี 2565
ปี 2568
เข้าชิงรางวัล.
ปี 2553 
ปี 2554 
ปี 2555 
ปี 2556
ไอเสีย

ไอเสีย เป็นแก๊สจากปล่องควันที่ปล่อยออกมาเนื่องจากการเผาไหม้เชื้อเพลิง เช่น แก๊สธรรมชาติ แก๊สโซลีน น้ำมันดีเซล น้ำมันเตา หรือถ่านหิน เครื่องยนต์จะปล่อยไอเสียออกสู่บรรยากาศผ่านท่อไอเสีย ปล่องควัน หรือหัวฉีดกังหันแล้วแต่ชนิดของเครื่องยนต์ ไอเสียจะกระจายตามทิศทางลม เรียกว่า "ควันไอเสีย" (exhaust plume)
ไอเสียเป็นส่วนประกอบหลักในการปล่อยไอเสียในยานพาหนะที่ใช้มอเตอร์ (และจากเครื่องยนต์สันดาปภายใน) ซึ่งรวมถึง
การปล่อยไอเสียในยานพาหนะที่ใช้มอเตอร์ส่งผลให้เกิดมลพิษทางอากาศและเป็นส่วนประกอบหลักที่ทำให้เกิดหมอกควันในเมืองใหญ่ จากการศึกษาของ MIT ปี ค.ศ. 2013 ระบุว่า มีผู้เสียชีวิตก่อนวัยอันควรถึง 53,000 คนต่อปีในสหรัฐอเมริกาประเทศเดียว สาเหตุมาจากการปล่อยไอเสียจากยานพาหนะ จากข้อมูลการศึกษาของมหาลัยเดียวกันนี้พบว่า ควันไอเสียจากการจราจรคร่าชีวิตคน 5,000 คนต่อปีในสหราชอาณาจักร
โรเบิร์ต มาเธอร์เวลล์

โรเบิร์ต มาเธอร์เวลล์  (24 มกราคม ค.ศ. 1915 - 16 กรกฎาคม ค.ศ. 1991) เป็นจิตรกรและช่างพิมพ์ชาวอเมริกันของลัทธิการแสดงออกทางนามธรรม (Abstract expressionism) ของคริสต์ศตวรรษที่ 20 มาเธอร์เวลล์เป็นศิลปินผู้มีอายุน้อยที่สุดคนหนึ่งของตระกูลการเขียนภาพแบบนิวยอร์ก (New York School) (ซึ่งเป็นคำที่มาเธอร์เวลล์คิดเรียกขึ้นเอง) ที่รวมทั้งแจ็คสัน พอลลัค, มาร์ค รอธโค, วิลเลม เดอ คูนนิง และ ฟิลิป กัสตัน
นิปปงทีวี

นิปปงทีวี (; โรมาจิ: "Nippon Terebi"; : นิปปงเทเลวิ, นิฮงเทเลวิ) มักย่อว่า เอ็นทีวี  หรือ เอเอ็กซ์  เป็นเครือข่ายสถานีโทรทัศน์ในชิโอโดเมะ, มินาโตะ, โตเกียว, ญี่ปุ่น มีผู้ดำเนินงาน คือ บรรษัทเครือข่ายนิปปงทีวี (; โรมาจิ: "Nippon Terebi Hōsōmō Kabushiki-gaisha") ภายใต้การควบคุมของสำนักพิมพ์โยมิอูริชิมบุง  ออกอากาศภาคพื้นดินทั่วญี่ปุ่น
ชาวดาวนาเม็ก

ชาวดาวนาเม็ก  เอเลี่ยนจากการ์ตูนเรื่องดราก้อนบอล ตัวเขียวที่มีรูปร่างหน้าตาเหมือนพิคโคโล่(ซึ่งเป็นตัวละครหลักของเรื่องที่เป็นชาวดาวนาเม็ก) แต่นิสัยใจดีเหมือนกันหมด มี 2 เผ่า คือ เผ่านักสู้(ยืดหดแขนขา หรือขยายตัวให้ใหญ่กับหดเท่าเดิมได้ แม้ร่างขาดด้านก็งอกใหม่ได้ แต่พลังจะไม่เพิ่มตาม กับงอกส่วนหัวไม่ได้) กับเผ่ารักษา(มีพลังรักษาผู้อื่น) โดยทุกเผ่าจะโทรจิตหากันในรัศมีใกล้ๆ กับแพ้เสียผิวปาก กับนำชาวนาเม็กเผ่าเดียวกันมารวมร่างกันจะประสบการณ์กับพลังเพิ่มขึ้นมา แต่ในกรณีที่แบ่งร่างออกมาเป็น 2 ส่วนเหมือนพิคโกโร่กับพระเจ้า ถ้าใครตายอีกคนตายตาม ซึ่งร่างขอทั้ง 2 จะเรียกหากันเองเหมือนแม่เหล็ก ถ้ารวมร่างกันจะแยกกันไม่ได้อีก กับมี 2 เพศในคนเดียวกัน จะอ้วกไข่ออกมาจากปาก ไข่ฟักเป็นลูก(โดยสุ่มออกมาเป็นเผ่าไหน) กับมีน้อยคนมีพลังสร้างดราก้อนบอล ซึ่งจะมอบพลังให้ผู้อื่นสืบทอดเป็นผู้สร้างคนใหม่ต่อไปได้ แต่ถ้าผู้สร้างคนล่าสุดตาย ดราก้อนบอลจะกลายเป็นหินดังเดิม
ชาวดาวนาเม็กจากจักรวาลที่ 6.
ซาโอเนล.
เป็นชาวดาวนาเม็กจากจักรวาลที่ 6
พิรินา.
เป็นชาวดาวนาเม็กจากจักรวาลที่ 6
ร่างพิเศษ.
อัลติเมทพิคโกโร่ (Ultimate).
ร่างต่อสู้พิเศษของพิคโกโร่ที่เกิดจากการที่พิคโกโร่ได้ขอพรจากดราก้อนบอลเรียกเทพเจ้ามังกรของโลกให้ปลดล็อกดึงพลังแฝงของตัวเองออกมาทั้งหมด
ออเรนจ์พิคโกโร่หรือพิคโกโร่ส้ม (Orange).
ร่างกายสีส้ม/ตาสีแดง
เวสโต สลิเฟอร์

เวสโต เมลวิน สลิเฟอร์ (11 พฤศจิกายน ค.ศ. 1875 – 8 พฤศจิกายน ค.ศ. 1969) เป็นนักดาราศาสตร์ชาวอเมริกัน น้องชายของเขาคือ เอิร์ล ซี. สลิเฟอร์ ก็เป็นนักดาราศาสตร์เช่นกันและเป็นผู้อำนวยการหอดูดาวโลเวลล์
สลิเฟอร์สำเร็จการศึกษาระดับปริญญาเอกจากมหาวิทยาลัยอินดีแอนาเมื่อ ค.ศ. 1909 และเข้าทำงานที่หอดูดาวโลเวลล์ ที่แฟลกสตัฟฟ์ แอริโซนา ตราบจนตลอดชีวิต เขาได้เป็นผู้ช่วยผู้อำนวยการหอดูดาวใน ค.ศ. 1915 รักษาการผู้อำนวยการในปี 1916 และเป็นผู้อำนวยการใน ค.ศ. 1926 ตราบจนกระทั่งเกษียณอายุเมื่อ ค.ศ. 1952 สลิเฟอร์ใช้วิธีสเปกโตรสโกปีในการสำรวจหาคาบการหมุนของดาวเคราะห์และตรวจสอบองค์ประกอบของบรรยากาศดาวเคราะห์ เมื่อ ค.ศ. 1912 เขาเป็นคนแรกที่สังเกตพบการเคลื่อนตัวของเส้นสเปกตรัมของดาราจักร ทำให้เขาเป็นผู้ค้นพบการเคลื่อนไปทางแดงของดาราจักร เขายังเป็นผู้ว่าจ้าง ไคลด์ ทอมโบ (Clyde Tombaugh) และเป็นผู้กำกับการทำงานที่นำไปสู่การค้นพบพลูโต ใน ค.ศ. 1930
โดยทั่วไปมักเข้าใจกันว่า เอ็ดวิน ฮับเบิล เป็นผู้ค้นพบการเคลื่อนไปทางแดงของดาราจักร แต่อันที่จริงการตรวจวัดเช่นนี้กับการตีความได้มีการทำความเข้าใจมาก่อนแล้วตั้งแต่ ค.ศ. 1917 โดยนักดาราศาสตร์จากหอดูดาวต่าง ๆ คือ เจมส์ เอ็ดเวิร์ด คีลเลอร์ (หอดูดาวลิกและหอดูดาวอัลเลเกนี) เวสโต สลิเฟอร์ (หอดูดาวโลเวลล์) และ วิลเลียม วอลเลซ แคมป์เบล (หอดูดาวลิก)
เฌโรม ลาล็องด์

โฌแซ็ฟ เฌโรม เลอฟร็องซัว เดอ ลาล็องด์ (11 กรกฎาคม ค.ศ. 1732 - 4 เมษายน ค.ศ. 1807) เป็นนักดาราศาสตร์และนักเขียนชาวฝรั่งเศส ผลงานสำคัญของเฌโรม ลาล็องด์ที่เป็นที่รู้จักกันดีคือแค็ตตาล็อกดาวชื่อ “"Histoire Céleste Française"” ที่เขียนในปี ค.ศ. 1801 ที่รวมตำแหน่งดาวทั้งหมด 47,390 ดวง และ “"Bibliographie astronomique"” ที่เขียนในปี ค.ศ. 1803 นอกจากนั้นลาล็องด์ก็ยังเขียนบันทึกการเดินทางชื่อ “"Voyage d'un français en Italie"” ที่เขียนในปี ค.ศ. 1769 ที่บันทึกเรื่องราวการเดินทางไปยังอิตาลีระหว่างปี ค.ศ. 1765 ถึงปี ค.ศ. 1766
เอ็กซ์เซล ลอนดอน

เอ็กซ์เซล ลอนดอน หรือเรียกสั้น ๆ ว่า เอ็กซ์เซล (อักษรย่อ: ExCeL) เป็นศูนย์แสดงสินค้าและศูนย์การประชุม ซึ่งตั้งอยู่ระหว่างท่าอากาศยานลอนดอนซิตี และคานารีวอร์ฟ (Canary Wharf) ทางตะวันออกของกรุงลอนดอน ในการแข่งขันกีฬาโอลิมปิกฤดูร้อน 2012 จะใช้เป็นสถานที่แข่งขันกีฬา 4 ชนิดคือ มวยสากลสมัครเล่น, ฟันดาบ, ยูโด และเทเบิลเทนนิส และถือเป็นศูนย์นิทรรศการที่ใหญ่ที่สุดในยุโรป
ริชาร์ด โทลแมน

ริชาร์ด เชซ โทลแมน (4 มีนาคม ค.ศ. 1881 - 5 กันยายน ค.ศ. 1948) เป็นนักฟิสิกส์คณิตศาสตร์ และนักเคมีฟิสิกส์ชาวอเมริกัน ผู้เขียนตำรากลศาสตร์สถิติ เขาเป็นผู้มีส่วนสนับสนุนสำคัญในการศึกษาทฤษฎีทางจักรวาลวิทยา ในช่วงปีหลังจากที่ไอน์สไตน์ค้นพบทฤษฎีสัมพัทธภาพทั่วไป เขาเป็นศาสตราจารย์ด้านเคมีฟิสิกส์และฟิสิกส์คณิตศาสตร์ที่สถาบันเทคโนโลยีแคลิฟอร์เนีย (แคลเทค)